വാക്സിനേഷന് പൂര്ത്തിയാക്കുന്ന ആദ്യ ട്രൈബല് പഞ്ചായത്തായി നൂല്പുഴ തിരുവനന്തപുരം: സംസ്ഥാനത്ത് കോവിഡ് വാക്സിനേഷന് പൂര്ത്തിയാക്കുന്ന ആദ്യ ട്രൈബല് പഞ്ചായത്തായി വയനാട് ജില്ലയിലെ നൂല്പുഴ. സംസ്ഥാനത്ത് തന്നെ ഏറ്റവും കൂടുതല് ആദിവാസി വിഭാഗക്കാര് താമസിക്കുന്ന രണ്ടാമത്തെ ഗ്രാമപഞ്ചായത്താണ് നൂല്പ്പുഴ. 18 വയസിനു മുകളില് പ്രായമുള്ള 7602 ആദിവാസി വിഭാഗക്കാരാണ് ഇവിടെയുള്ളത്. ഇതില് 7352 പേരാണ് ആദ്യ ഡോസ് വാക്സിന് സ്വീകരിച്ചത്. 6975 പേര്ക്ക് പ്രത്യേക ട്രൈബല് വാക്സിനേഷന് ക്യാന്പ് സംഘടിപ്പിച്ചാണ് വാക്സിന് നല്കിയത്. മൂന്നുമാസത്തിനുള്ളില് കോവിഡ് പോസിറ്റീവ് ആയവര്, പ്രാഥമിക സന്പര്ക്ക പട്ടികയിലുള്ളവര് തുടങ്ങിയവര് മാത്രമാണ് വാക്സിന് സ്വീകരിക്കാത്തത്. കോളനികളില് ആധാര് കാര്ഡ്, വോട്ടര് ഐഡി, ഫോണ് നന്പര് എന്നിങ്ങനെ ഒരു രേഖയുമില്ലാതെ താമസിക്കുന്നവര്ക്കായി കോവിന് ആപ്പില് പ്രത്യേക സജ്ജീകരണം ഒരുക്കുകയും കോളനിയിലെ തന്നെ ഒരു വ്യക്തിയുടെ റഫറന്സ് ഐഡി ഉപയോഗിച്ച് വാക്സിന് ലഭ്യമാക്കുകയും ചെയ്തു. ഗ്രാമപഞ്ചായത്ത് സന്പൂര്ണ വാക്സിനേറ്റഡ് ആയി പ്രഖ്യാപിക്കുന്നതിനു മുന്നോടിയായി അഞ്ചു ദിവസങ്ങളില് മോപ്പ് അപ്പ് ക്യാന്പുകളും സംഘടിപ്പിച്ചു. ആര്ആര്ടി അംഗങ്ങളുടെയും, ആരോഗ്യ വകുപ്പിന്റെയും സഹായത്തോടെ വാര്ഡ് അടിസ്ഥാനത്തിലാണ് വാക്സിനേഷന് ക്യാന്പ് സംഘടിപ്പിച്ചത്.